Aalborg Stiftstidende, 1836-07-09
Petitionen anføres: at Ribe med sin danske Toldforfatning, mid i et slesvigsk District, omsværmet af talrige Toldofficianter og beleiret af begunstigede Høkere, er saa aldeles forskjellig fra alle andre jydske Byers Beliggenhed, at Undtagelser til Gunst for den kunne skee uden Fornærmelse eller Skade for de Andre. Byen ligger nemlig sønden for Toldgrændsen, adskilt fra denne ved slesvigske Districter. Dens nærmeste Opland er altsaa andre Toldlove og en anden, Handelen i det hele meere begunstigende, Tarif underkastet, end Byen selv. Derfor have en Mængde, for Størstedelen berettigede (concessionerede), Handlende etableret sig rundt om Byen lige indtil en Fjerdinqveis eller en halv Miils Afstand fra denne. Disse er ingen af de nærliggende danske Toldautoriter, hverken den ved Grændsen, eller den i Riibe, berettiget til at controllere; ei heller kan Assistence af de danske Justitsembedsmænd reqvireres mod dem. Det er altsaa naturligt, at de i det slesvigske District drive den Kjøbstaden egentlig tilkommende Handel, og at ogsaa deres Handel med det norden for Kongeaaen liggende Districter er betydeligere end Byens, indsees let, naar man betænker, at Bonden, efter at have passeret Toldgrændsen, skal, for at komme til Ribe, kjøre gjennem det af concessionerede Kjøbmænd opfyldte District, forbi deres Døre, ja som oftest kommer han indenfor disse, da de fleste tillige drive Krohold. Vel har Regjeringen ved enkelte Begunstigelser søgt at formilde det Trykkende i disse Forhold, men med Undtagelse af Manufacturhandelen spores kun endnu liden Forbedring, og endnu stedse seer man Vogne, forspændte med 1 a 6 Heste, føre svingende Læs af Uld, Skind, Klude a., opkjøbte af Kræmmere norden for Byen, igjennem denne, for at udclareres ved holstenske Toldsteder. Consumtionen bortskræmmer den dertil uvante slesvigske Bonde, og saavel Ind som Udførselen er ene i Landfolkenes Hænder. Man vil maaske indvende, at naar de allerede tilstaaede betydelige Begunstigelser have udvirket saa lidet, da synes dette at bevise, at Byens Beliggenhed gjør den uskikket til nogensinde at blive Handelstad. Men Byens Beliggenhed er i og for sig selv ikke ufordeelagtig, saa Byer i Danmark ligge bedre for Handelen med Hamborg, Bremen, Holland og England, hvilket ogsaa Ribes Fortids=Historie stadfæster, og tilmed synes Havnens Forbedring heller ikke at trembyde saa mange Vanskeligheder, som man almindeligen har antaget; thi det, der i de sidste Aar er udrettet med de i det Hele kun ringe Midler, man har kunne anvende dertil, viser hvad der kunde skee, naar man med Kraft arbeidede derpaa. Det følger af Sagens Natur, at en Toldforfatning, der, som Ribe Byes, er sammensat af 2 saa forskjellige, som den danske og den holstenske, og som er beregnet paa en enkelt Commune, maa indeholde meget Ubestemt og Vaklende. J mange Tilfælde beroer det alene paa Toldbestyrelsens Anskuelser, om den danske Toldanordning skal følges eller om de skulle afgjøres analogt med de i Bestemmelserne nævnte Tilfælde; og disse Toldbestyrelsens Anskuelser komme ogsaa saa betydeligt i Betragtning under Anvendelsen af de tilstaaede Begunstigelser, at Ribe ikke er uden Fryg for, at et for Byens Vel mindre gunstig stemt Toldvæsen, end der nærværende, kunde troe sig berettiget til at indskrænke Bestemmelserne saaledes, at de næsten aldeles bleve uden Virkning.